بسم الله الرحمن الرحيم. الحمد لله رب العالمين. والصلاة والسلام على سيدنا رسول الله وعلى اله وصحبه اجمعين. الحقيقة انا ربما اكون اليوم آآ اثقلت عليكم. لانه كزا مرة انا اتكلمت صحيح كلها كانت مرات سريعة. انما الحقيقة اللي
حصل ان في بعض اخواني الفضلاء قالوا لي لأ احنا عايزين كلام تفصيلي فيه الحكاية بالكامل علشان نقدر نستوعب ايه الصورة بالظبط وانه ما ينفعش نرجئ ده لبكرة لابد ان تكون الصورة واضحة عندنا احنا مش فاهمين. شوفوا يا اخواني الوقتي اللي حصل
انه علشان برضو تبقوا معي انا وانتم بالظبط اللي موجود في زهني موجود عندكم ما فيش حاجة انا في منفرد بمعرفتها وانتم ما تعرفوهاش اللي حصل انه اول ما بدأت هذه الشائعة تظهر وبعدين رحت انا لكي اقدم اوراقي في لجنة الانتخابات الرئاسية
قلت لرئيس اللجنة انا عايز اقطع الشك باليقين فورا. يا اما تديني جواب دلوقتي اروح به الجوازات او تديني مندوب انت تبعته من عندك يروح الجوازات ويجيب بكرة شهادة اما ان والدتي عندها الجنسية الامريكية او لأ ونبقى تبين
من الاول فرفض هذا. رفضه وانا اعلنت ده مرارا وتكرارا انه رفضه رفضا قاطعا علشان يسيبونا للوقت المزنوق ويوتروا البلد ويعملوا هذه المشكلة. طيب بعد كده لما بدأ يتبين ان في كلام عن الجنسية الامريكية
حبيت اتكلم معه لقيته مش ناوي يا بت في الموضوع الا في الوقت الحرج. انا الذي بادرت وذهبت الى المحكمة والى القضاء واقدمت ورفعت قضية وقلت للقاضي ادي كل المستندات اللي عندي اللي تثبت ان امي مصرية ولم تكتسب الجنسية الامريكية
بغير جدال وادي المستندات اللي بيقدموها الحكومة ضدي اللي بتزعم غير هذا. فهي محكمة ادي ما عندي عندهم احكمي مش انك تدي مش ان وزير الداخلية يدي شهادة لأ ان محتوى الشهادة ان فلان لم يسبق لها ان
حصلت على الجنسية الامريكية. او انها حصلت على الجنسية الامريكية لو طلعت حصلت. اللي حصل ان احنا حضرنا تلات جلسات قدام المحكمة وترافع فيها المستشار محامي الحكومة اتنين مستشارين محامين عن الحكومة وانتهت الى صدور حكم قضائي الساعة حداشر
الليل او عشرة ونص وشوية زي ما انتم شفتم بان فلانة لم يسبق لها ان حملت الجنسية الامريكية وانه يا وزير الداخلية ادي لها شهادة بكده. الحكم ده ما كانش صادر ضد وزير الداخلية زي ما بيضحكوا على الناس دلوقتي عشان يوهموه. لا يا فندم
القضية دي مرفوعة على تلت جهات على وزير الداخلية وعلى وزير الخارجية وعلى لجنة الانتخابات الرئاسية ولزلك الحكم ده حجة عليهم التلاتة الداخلية والخارجية والانتخابات الرئاسية على التلاتة. اما حبوا انهم يقولوا
واحنا هنلتف على حجية الحكم الحكم ده عملوا ايه؟ زعموا وده زعم غير حقيقي انه جا لهم مستند جديد بعد صدور الحكم. النهاردة لما رحت اللجنة شفت المستند الجديد اللي هم بيقولوا ان جا لنا بعد ما الحكم صدر. مع الاسف الشديد
بل مع العار الشديد. بل مع المرارة الشديدة ان انا فوجئت طبقا لمزكرتهم الداخلية هم نفسهم وده لقاء كان حاضر فيه سبعة او تمانية اشخاص كلهم شهود بهذا انهم كاتبين ان هذا المستند جا لنا يوم سبعة ابريل
الحكم طالع يوم حداشر سبعة ابريل عندهم هذا المستند. امال ايه اتناشر دي؟ طلبوا اعادة انه يرسل اليهم مرة تانية علشان يبقى عندهم تاريخ ارسال جديد بعد تاريخ الحكم. انما الحكم ولزلك لو ترجعوا الى الموقع الرسمي للجنة الانتخابات الرئاسية
هتلاقي فاروق سلطان في بيانه اللي طالع يوم سبعة بيقول ايوة انا جا لي فعلا شهادة بتقول ان والدة حازم ابو اسماعيل آآ اكتسبت الجنسية الامريكية. سبعة ابريل بيتكلم عن الشهادة اللي بيزعموا الوقت انها ما جتلهمش غير يوم اتناشر. يقول لك معلش اصل
يوم اتناشر ارسلت الينا لان احنا طلبنا انها تيجي لنا كاصل ونشوف الموضوع انما مشار اليها من سبعة ابريل. للدرجة دي حاجة جايزة بيعملها آآ ومع تقديري وعرفاني لكل المحامين جايز يعملها محامي ولا وكيل محامي تحت بير سلم انه يعمل حيلة زي كده انه
يعيد يعمل صادر وارد جديد علشان يدعي ان الكلام جديد ويلتف على حجية حكم قضائي صادر ضد الجهات التلاتة. والنهارده وانا قاعد مع لجنة الانتخابات الرئاسية قلت لهم صراحة قال لي لأ ده دي ضد وزير الداخلية. قلت له لأ يا فندم انتم كلكم عارفين
هو اللي بينكم المحكمة الدستورية او من مجلس الدولة او من محكمة النقض او من استئناف القاهرة. عارفين حجية الحكم مش لمنطوقه بس ولما يرتبط به ارتباطا لا يقبل الانفصال من الاسباب. واسباب الحكم قالت انه ثابت انها لم تحصل من قبل على الجنسية
الامريكية وانه كافة السجلات الداخلية خالية من هذا. رحت بقى النهاردة طبعا انا رحت قبل كده لجنة الانتخابات الرئاسية من ساعتها تلات مرات وقدمت في كل مرة مذكرة ومفصلة وانا يا اخواني نشرت لكم المزكرات دي وبعضها
بخط اليد واحنا قاعدين بنكتبه بسرعة عشان نلحق الميعاد. نشرتها منزلة وازن ملأت النت. علشان اقول للناس ادي اوجه الدفاع عشان لو فيه حد عنده كلمة مش مزبوطة يعرف يقراها ويشوف احنا اللي صح ولا هم اللي صح. عشان يبقى اللي بيشوف فيصل. امبارح
امبارح رحت وقدمت التزلم. واللي قابلتهم بعد ما شفت المستندات المقدمة دي قلت له عارف حضرتك المستندات المقدمة دي المقدمة دي كلها ما فيش منها ولا مستند واحد من الناحية القانونية موجود اصلا. وانا هاحكي لكم الوقتي ازاي ان شاء الله
رحنا قدمنا التظلم والنهاردة رحنا علشان المناقشة الشفوية. النهاردة ده بقى هو المهم. دخلت على اللجنة من خمسة من مستشارين وعشان تبقوا عارفين يعني حجم الحديث مش ازاي عشان برضه انا عايزكم
ومعي من الناحية الوجدانية ايه اللي حصل؟ اللي حصل ان انا اول ما دخلت قلت لهم انا مش عايز اتكلم في اقوالي ودفاعاتي انا عايز اسألكم الاول. هل انتم عندكم اي حاجة اخرى غير التلات اربع مستندات اللي انتم ذكرتوه
في قرار استبعادي من الانتخابات فقال لي شف ادي الملف بالكامل وشف المستندات اللي فيه. فرد رئيس اللجنة بعد شوية وقال لي على كل حال انت شفت لغاية يوم اتناشر احنا ما جلناش حاجة بعد
يوم اتناشر. قلت له كويس جدا. يبقى ازا ما فيش حاجة بعد يوم اتناشر وما فيش حاجة غير اللي موجودة في القرار. اللي موجود في القرار عبارة عن تلات مستندات انا لو سمحت لي اناقشك فيهم واحدة واحدة وبرضو اسألكم يعني يمكن انا مش واخد بالي. فين اول مستند اللي انت
جايبه في اولا وبتقول لي شهادة رسمية صادرة من وزارة الخارجية الامريكية تفيد ان فلانة حاصلة على الجنسية الامريكية بدءا من تاريخ كزا قلت له هي دي هي دي الشهادة؟ هي دي حضرتك مش كده؟ قال لي اه. قلت له طيب شهادة صادرة من
الخارجية الامريكية فين انها صادرة من وزارة الخارجية الامريكية؟ فين كلمة الخارجية الامريكية؟ شهادة خالية تماما وانا نشرت اه صورتها دلوقتي على النت تقدروا كل الناس يشوفوها وكل خلق الله يشوفوه. قلت له فين ان الشهادة طالعة مزعوم مدعاة انها طالعة من وزارة الخارجية
الامريكية فين؟ ما فيش ولا كلمة واحدة اسمها الامريكية. ومع زلك يمكن احنا ما بنعرفش انجليزي ادي الترجمة العربي الرسمية من قلم الترجمة في العدل اللي انتم جايبينها ومختومة بختم النسر. ادي الترجمة. هل الترجمة موجود فيها كلمة الخارجية
امريكية القنصلية الامريكية مش موجود لا في الاصل ولا في الترجمة الرسمية. من اين لك يا لجنة انك تعملي تطوير في النص. وتقولي صادرة من وزارة الخارجية الامريكية. جبتي منين كلمة الامريكية مش موجودة في المستند خالص. والمستند
منشور لو سمحتم شوفوه. بتألفي بتبتكري بتطوري بتطلعي من عندك حاجة مش موجودة في النص وبعدين الحاجة التانية شهادة رسمية انتم كاتبين انها ممهورة بتوقيع وبختم. من فضل سيادتك يا سعادة المستشار ويا سادة المستشارين فين الختم؟ الشهادة دي وكانت طبعا لوحدها انا برضو افك الدبوس ده عشان يبقى
بالزبط زي ما عملت هناك اعمل قدامكم بالزبط. مسكت الورقة قلت له الشهادة اهي فين الختم؟ لو سمحت من فضلك طلع لي الختم فين الختم ده في عليها ختم؟ لا ما فيش ختم. قلت له طيب فين الختم؟ قال لي هو المقصود يعني الختم البارز اللي هو اللوجو او اللي فوق انت عارف لما
واحد يبقى مسلا عنده مكتبه ولا جريدة ولا اي حاجة بيكتب فوق مكتب فلان او حاجة ده معمول بالضغط البارز زي ما اي مطبعة هنا قلت له يا فندم وده اسمه ختم بالله؟ ده اسمه ختم ولا اسمه مطبعة؟ هي ده ده ختم
ولا ده مطبعة؟ وبعدين هو ده انا اما ابقى قدام المحكمة الدستورية ومحكمة النقض ومجلس الدولة ومحكمة استئناف القاهرة اربعة اعضاء في اللجنة البادج ولا اللوجو البارز يسميه ختم. امال اسيب ايه لوكيل محامي صغير لما لما يوصفه في القرار الرسمي
ان هو ختم وهو مش ختم خالص اهو اللوجو عبارة عن عن عن البادج فقط قلت له طب حضرتك سيبك بقى من البادج فيه ختم؟ قال لي لأ ما فيش ختم. قلت له طب والورقة اللي ما عليهاش اختام تبقى اسمها ورقة رسمية؟ شهادة رسمية صادرة
ورقة خالية تماما من الاختام ومع زلك حضرتك بتقول لي ان عليها علامة مائية. عارفين علامة مائية زي الفلوس كده. زي العشرة جنيه والخمسة جنيه والمية جنيه والخمسين جنيه تحطها في النور تلاقي علامة
هي العلامة المائية دي اللي هي بتبقى معمولة فضة وبتبقى باينة طيات الورق وتتحط والورق يتكبس عليها عشان تبقى علامة مائية تدل على ان الورقة قلت له يا فندم الورقة اهي قدام سيادتك في عليها علامة مائية ولا دي المطبعة لما بتيجي تتبع ورق عند مطبعة وتحطه في
كده يقوم يبقى مكتوب عليه زي الورقة دي والله. الورقة دي اهي دي ورقة من مكنة التصوير في المكتب عندي. مكتوب عليها تحت اهي بعلامة مائية حازم صراحة ابو اسماعيل دي عبارة اهي من غير والله اهي سبحان الله ما كنتش واخد بالي. دي علامة مائية ولا مطبعة؟ دي بتعملها اي مطبعة لو
لو عم حسنين البقال عايز يعمل الورق بتاعه مكتوب عليه دي ما اسمهاش علامة مائية. تيجي لجنة مكونة من رئيس المحكمة الدستورية ومحكمة نقض محكمة ومجلس الدولة واه وتسمي اللي بتعمله المطبعة تسميه هنا ختم وهنا علامة مائية للدرجة دي. للدرجة دي علشان
يدعي انه مستند رسمي قلت له هل هي علامة مائية؟ قال لي ايوة دي بتعملها المطابع طبعا معروف. قلت له ده رزمة الورق كلها كل رزمة الورق بحالها عبارة عن رزم كده تسحب اي ورقة وضربت له المثل ده
قلت له لو واحد سحب الورقة وزوجته بتمليه في التليفون هات لي اتنين كيلو سبانخ واتنين كيلو خيار واتنين كيلو كزا هيكتب على الورقة دي القائمة دي وهي ورقة عليها اللي بيسموها اللي هو بالمطبعة ده. ومع زلك سيادتك بتقول ان هي كمان ورقة موقعة من فضلك فين التوقيع
الورقة خالية تماما من التوقيع. تماما من التوقيع. وليس هناك حاجة تقول انها ان في توقيع ابدا ابدا وعلى فكرة طبقا للقانون المصري وطبقا للقانون الامريكي التوقيع لازم له شروط لازم يكون مقروء
ويدل على اسم صاحبه عشان اعرف آآ اقول ده توقيع مين ويدل على صفته ويدل على وزيفته والا ما يبقاش قش موجود عنده اي شيء يدل على هذا فما ينفعش. عندك ورقة هاتها لي. جيت انا النهاردة نعم
اه اه تمام. الصور من نفس الكلام ما يجراش حاجة لأ عادي عادي. فالفكرة انه الورقة قلت له هل في عليها اي توقيع؟ التوقيع لازم يكون مقروء لازم يدل على وظيفة صاحبه على صفة صاحبه والا يبقى توقيع
اطل في حكم المحكمة الدستورية ومحكمة النقض ومجلس الدولة واستئناف القاهرة اللي انا قاعد قدامهم. احكامهم بتقول كده. وقلت لهم الكلام ده قدامهم الكلام اللي بقوله لكم دلوقتي انا بحكي لكم اللي انا قلته لهم ساعتها. فقال لي هم يمكن يقصدوا دي
دي حاجة كده عاملة والله ما انا عارف دي ايه مانجة دي ولا ولا نجمة ولا يعني حاجة كده. قلت له ده واحد بيعلم الورقة شف سيادتك يا فندم المكان
اهو ما اعرفش واضح الكلام ده كده ولا المكان اهو اللي المفروض الواحد المختص يوقع تحته. تسيب المكان اللي يوقع تحته وتروح اخر الصفحة الناحية دي تعمل علامة كده تقول لي ده توقيع. وهو غير مقروء ومش معروف اسم صاحبه. ولا صفة
ولا وظيفته وتقول لي هو ده التوقيع وده مش توقيع دي علامة واحد بيعلم الورقة. وبعدين يوقع بعيد قوي الناحية دي. وكمان سايب المسافة دي كلها بين نهاية الكلام وبين ده قلت له دي ورقة اعطيت على بياض وملئ عليها هذا الكلام وليس هذا بتوقيع اصلا. ولو كان توقيعا فانه باطل
طبقا لاحكامكم انتم اسمع بقى كده يا يا اصحاب السعادة المستشارين. اذا الورقة الوحيدة هي دي الورقة الوحيدة يا اخواني اللي بيسموها شهادة رسمية هي صادرة عن الحكومة الامريكية تثبت ان فلانة اكتسبت الجنسية الامريكية. قلت له اذا هزه ورقة غير
موقعة غير مختومة غير ثابتة الشخص اللي وقع اسمه ايه اساسا ما فيش عليها كلمة الحكومة الامريكية ولا القنصلية الامريكية ولا الخارجية الامريكية. ما فيش عليها بادج يقول حتى البادج البارز
اللي هو بيقول عليه ده ما علهوش كتابة. ما يقولكش ده طالعة منين. يعني مسلا البادج نعرف ان هو منين ده عبارة عن علامة النسر كده زي اي علامة النسر اللي بيستعملوها الامريكان في اي
في حتة علامة نسر دي موجودة حتى في الشركات العادية. وما فيش عليها الا دي وزارة الخارجية ولا الداخلية ولا ده ايه ولا حاجة خالص. قلت له من اين انا بقى ما ليش دعوة بكل ده. انا بسأل سؤال واحد بس عن اللجنة
من اين للجنة بهذا المستوى القضائي الرفيع انها تاخد من ده الاوصاف ده انها شهادة رسمية مختومة متوقعة وصادرة عن الحكومة الامريكية كل ده جبتوه منين وهو لا وجود له هنا؟ هي دي الورقة اللي بتقصي بها واحد مرشح
رئاسة دولة بورقة كده مبعوتة انت مش عارف مين اللي بعتها اطلاقا هو ده هو ده اللي انت عايز الشعب المصري كله يبقى واقف في الشوارع مطمئن ان انت يوم ما طلعته كده طلعته مزبوط وغير كده تقول له اصل الورقة دي جت لي مرة تانية يوم اتناشر علشان هي عندك من يوم سبعة
تخترق بها حجية حكم قضائي البنيان القانوني المصري. القائم على حجية الاحكام. تخترقه بان الورقة دي الو ابعتها لي تاني بكرة عشان يبقى بعد الحكم يبقى طمأنينة ايه ازا الاحكام القضائية مخترقة بهذه الصورة فادي اول مستند انا وريته لكم ونشرته وعلشان وبعدين بالمناسبة
دي انا لقيت تحت مكتوب عليه دبلوماتك نوت. دبلوماتك نوت دي يعني بلوك نوت يعني ورقة كده من اللي هي بتتحط في مسلا في المؤتمرات الدبلوماسية انا لما اروح اقول له لو سمحت اديني ورقة يديها لي كده انما ما فيش فيها اي شيء وبالله اكتر من كده قلت له لهم ساعتها انا مش باقول لكم
دلوقتي حاجة جديدة انا بقول لك اللي قلته له. قلت له وبعدين بعد ازن حضرتك فيه في الدنيا ورقة من حكومة لحكومة بتطلع بالطريقة دي ولا بيبقى على وشها كده يتدبس ورقة ويسموها كفر ليتر. خطاب كده يا حكومة مصر مرسل اليك الشهادة اللي انت طلبتيها من
الامريكية فانا ببعت لك اهو الكلام ده وبعدين تقلبي كده تلاقي الشهادة. فيه في الدنيا قولوا لي انتم فيه في الدنيا حكومة بتبعت لحكومة تانية شهادة مفردة بدون الكفر ليتر. فقلت للسادة المستشارين. اللجنة اللي بتتخز قرار باقصاء مرشح لرئاسة دولة
بناء على على الورقة دي. قلت لهم فين الكفر ليتر؟ فين الجواب اللي بيقول ان احنا ليه بقى كفر ليتر هنا ده اللي هو الورقة يعني اللي في الوش انا اسف طبعا. الورقة دي قيمتها ايه؟ لازمتها ايه؟ لازمتها انها تبقى ورقة مخطوبة
ختم الحكومة الامريكية وختم السفارة الامريكية لازمتها ان هي تاخد صدر وارد نقدر نطلق نطلع عليه انما دي ما فيهاش ولا صادر ولا وارد ولا امضى ولا وظيفة ولا جهة ولا حاجة ابدا
وقلت لهم اكتر من كده. وانا وانا باقول الكلام ده كنت محرج. وقلت لهم انا محرج وانا باقوله. قلت لهم انا معي في العربية ازا ما يعني شفتم ان ده مش مجاوزة انا معي نفس الورق ده في العربية هو هو
رحت امبارح بالليل لقيت واحد شاب مستني قدام المكان اللي انا رايحه. معه ملف مليان بالاوراق جايب لي ورق بالزبط نفس الورق ده بالزبط واللي انا لسة هاشرحه بيقول فيه ان السيد المستشار فلان الفلاني احد المشاهير في لجنة الانتخابات
الرئاسية يعني انه يحمل الجنسية الاسرائيلية. وهو طبعا ما بيحملش الجنسية الاسرائيلية لكن حابب هو عامله له بنفس الطريقة كده ورق كده مكتوب بالالة الكاتبة وما عليهوش توقيع لحد وعمل عليه علامة المنجة
دي ولا الكمترى في الجنب دي كده اللي هي التعليم كده وخلاص ونفس الكلام ودبلوماتك نوت وكل حاجة وكل شيء وبارزة من فوق واخر جمال قلت له تأذن لي اجيبه؟ سلمه لحضرتك انا بس مستحي. حدث هزا. فانا عايز اقول لكم ادي اول مستند بيستندوا عليه
فاضية حاجة فاضية وعلى فكرة علشان اي حد يتكلم معكم بقى اعلاميين مستشارين محامين اي مخلوق عايز يتكلم بكده انا ممكن اجيب له ملف ان هو بالجنسية اللي هو عايزها. ما لان ده اصلا ما فيش تزوير. ده ما فيش توقيع مسلا متزور. يعني انا مش هزور حاجة. مش محتاجة تزوير
وانا بعتقد ان هم عملوا كده والاكتر من كده. وده المستند رقم اتنين. شيء عجيب مفاجأة برضو انكشف التحركات اللي بيقول ان نوال عبدالعزيز نور دخلت في يوم كزا وخرجت يوم كزا ومعها جواز امريكي وكزا وكزا
كشف التحركات بتاع وزارة الداخلية شفتم هناك وازا بي افاجأ بانه كشف لا التوقيع عليه بالمرة. وغير مختوم بختم الداخلية ولا اي ختم بالمرة. ومرة تانية قلت لهم يا سادتي المستشارين هو ده الكشف اللي انتم بتعتمدوا عليه ما فيش عليه ولا توقيع ولا ختم ولا اي حاجة ده ورق ممكن اعمله في الكمبيوتر
بتاع مكتبي هاقول لواحد اعمل لي كشف كده حاجة يعمله. اي ورق اللي يعطي له وصف الرسمية ايه؟ انه يبقى عليه توقيع او امضاء او ختم. ما فيش. وقدام ورق عبارة عن هواء وتأتي
في لجنة الانتخابات الرئاسية عايزة تعتبره هو ده السند اللي تقصي به مرشحي رئاسة الدولة قلت له يا اخي ما تفضحوني يا اخي. طلعوني حطوا لي زي ما بيقولوا العوام حاجة تخرم عيني كده
انما تيجي النهاردة تقدم لي ده طيب المستند التالت. يبقى اول تاني مستند لا توقيع ولا ختم. هوا هوا المستند التالت التالت والرابع مرة واحدة علشان حاضر. المستند التالت والرابع مرة واحدة
لان هم شيء واحد تقريبا. المستند التالت والرابع اللي الحكومة اللي لجنة الانتخابات الرئاسية اللي مستشارين الكبار بيستدلوا به عشان يطلعوا واحد برة الانتخابات الرئاسية ويشيلوه من كشف المرشحين. مع الاسف ومع
والله العزيم ومع المرارة عبارة عن وانا نشرت عبارة عن صور ضوئية بالمكنة صور ضوئية سألتهم في اي مخلوق قانوني في مصر اي واحد في مصر عارف ان الصورة الضوئية قيمتها القانونية انه ازا انا انكرتها وجحدتها وقلت انها مش صحيحة. قيمتها ايه يا محكمة يا
سوريا ويا مجلس دولة ويا نقض ويا استئناف القاهرة في كل احكامكم. قيمتها انها زيرو صفر لا لا تعتبر موجودة كما اطلاقا. طب يا فندم سيادتك جبت لي الصورة دي يوم التلات مسلا اللي فات وانا يوم الاربع قدمت لحضرتك مزكرة قلت فيها ان انا باقول
واجحدها وغير صحيحة وسلمتها وحضرتك مضت لي بالاستلام على الصورة دي. انا الصور انا مش معترف بها وانكرتها وجحدتها وبقول ما لهاش اصله متفبركة ازاي بعد ما صارت زيرو طبقا للقانون لجنة عليا بهذه الصورة تضعها في على بندين على ان هي مستند علشان
اقصي ولزلك بعد ما خلصت شرح قلت له بقى انت حضرتك بتقول لي بناء على الاسباب الاتية اولا زيرو ثانيا زيرو ثالثا زيرو رابعا زيرو بناء عليه قررنا ابعاده ده انت كده بتقول لي على صور ضوئية انت اللي بتقول في احكامك ان هي زيرو. ومع زلك اتفرجتوا انتم على الصورة الضوئية ازاي مطموسة
موسى بعضها مطموسة او بعضها غير مقروء وبعضها زي ما انتم شفتم كده فيه طمس طمس آآ متعمد يعني شف دي شوفوا البلوك الاسود ده شايف ده شايف ده وانا نزلته واضح
يعني الصورة نفسها جرى فيها جرى فيها تلاعبات واحنا مرقمين كمان الاماكن دي. طب انا اطمئن ازاي ازا كنت بتقول لي انت الصورة دي صورة وجرى فيها تلاعبات وليس شف بقى اسمع كده ليس عليها اي توقيع منسوب لنوال دي اصلا. يعني ما فيش عليها توقيع منسوب لنواة
اساسا يا نهار ابيض! صورة ضوئية لمستند اصله ما عليهوش توقيع. طب دي ايه؟ يقول لك ده ايه؟ طالبة تصوت في الانتخابات الامريكية طب فين توقيعها؟ اللي انت بتدعيه اللي انت بتزعمه اللي انا اللي انت بتقوله فبركة ما فيش توقيع لها. وكمان مصورها صورة
مصورها صورة ولاعب في في البيانات المتعددة ما اعرفش ايه اللي بيخفيه الحقيقة انا ما اعرفش هو يقصد باخفاء ايه بده هي دي والكلام ده بقوله لجنة وهم قاعدين قدام المستشارين الخمسة اهلا وسهلا واصحاب مكانة ما بتكلمش انا في كده. انما يعني انا اللي قاعد قدامهم يعني موجود كده فبقول لهم اهو
اقول له فين انت يا حضرتك يا اصحاب المكان المستدلين بصورة اللعب فيها صريح واضح هم مش منكرينه. وما عليهاش توقيع لحد وتقول لي اهو دليل انها طالبة تصوت في الانتخابات الامريكية. فين توقيعها؟ فين الطلب؟ وصورة ضوئية وانا بانكرها. ودي
الصورة التانية اللي جابها لي اخونا الكريم اهي. الصورة التانية دي جايب لي صورة اه اهيت قدامي. الصورة دي ماذا استطيع ان اقرأ منها انا نزلتها على النت واديكم شفتوها. حد عارف يقرا منها حاجة
وبعدين جايب لي صورة يقول لي صورة طبعا ما عندهمش هم قال لي احنا مع الاسف ما عندناش في لجنة الرئاسة مكنة تصوير ملون فهندي لك ابيض واسود. طب متشكرين اوي. ايه الفرق بين التصوير ملون ومكنة تصوير ابيض واسود في القانون؟ هل القانون قال ان في فرق الاتنين
صورة ضوئية واحدة اتاخدت بمكنة يمين والتاني مكنة شمال صورة ضوئية. ازاي تعتمد على صورة ضوئية وانا جحدتها وكل القضاة مستشارين قاعدين عارفين ان كوني انكرت قيمتها تصبح صفر. وبعدين في الاخر قلت لهم يا جماعة انا قدمت لكم مستندات في
محكمة وانتم شفتوها المستندات اللي تقطع قطعيا بان والدتي ظلت لغاية اخر لحظة لغاية الفين وتسعة مصرية الفين وتسعة هي متوفاة في يناير الفين وعشرة. عليها رحمة الله ورضوانه يا رب العالمين. فقلت لهم انا قدمتها قطعيا ومع زلك
قلت لكم قدموا لي حاجة عليها خطها. بصمتها فيديو لها اي حاجة اللي بيخش الطيارة بيدخل بيكتب كارت بيسجلوا كده باسمه ورقم الجواز ونوع جنسيته. قلت لهم ما تجيبوا لي الكلام ده. ازا كنت انا جبت لكم ان هي مسافرة من امريكا
كاهو بالجواز المصري وبتزكرة تزكرة شارياها كمصرية. انت هات لي بقى هنا بخط ايديها. انما تسيب كل ما واطلب منك مستند بخط ايديها او فيديو لها زي القسم اليمين او آآ توقيع بايديها او بصمات او اي حاجة. خلاص امريكا
انت مش عارفة تجيب حاجة من ده وجايبه لي الكلام ده اللي مطموس والمنغبش واللي ما عليهوش توقيعات واللي ما عليهوش اختام خلاص هو ده اللي بتوصي به وبعدين كلمتهم بعد كده الحقيقة في جانب الاختصاص. دي نقطة مهمة جدا. قلت له دلوقتي المرشح ده
لازم يجيب لك شهادة بان هو مسلا ادى الخدمة العسكرية. ينفع انا اجيب لك شهادة باني اديت الخدمة العسكرية. تقول لي والله انا هلغي انا وزير الدفاع ده هيرميه على جنب وانا اقرر انا من عندي كلجنة انتخابات رئاسية ان انت اديت الخدمة العسكرية ولا لأ؟ ولا انت بتعتمد على
القرار ذي الصفة ذي الصفة. بتعتمد على قرار المختص وهل ممكن اجي اقول لك والله لازم سني يكون في تاريخ الانتخاب اربعين سنة انا اهو مولود مسلا سنة اتنين وسبعين مسلا على سبيل المثال
اتنين وسبعين معلش. المولود سنة اتنين وسبعين فيبقى من اتنين وسبعين لالفين واتناشر اربعين سنة. تقول لي لا والله اللجنة هي اللي هتسننك مش هناخد بمصلحة الاحوال المدنية ولا انت بتعتمد على قرار صاحب الصفة؟ على قرار الجهة المختصة
فكذلك الجهة المختصة باعطاء قرار بعدم سبق الحصول على الجنسية ادت لك شهادة بعدم سبق الحصول على الجنسية خلاص والمحكمة اصدرت حكم بعدم سبق الحصول على الجنسية. تقول والله انا هنحي الجهات صاحبة الصفة وهاتخز انا قرار انشئه
بانشاء جنسية لهذه المواطنة المصرية من عند نفسي قلت له اقصى شيء لو جا لك شهادة انك تبعتها لصاحب الصفة تقول له طب انا جا لي الشهادة دي بعد حكم ما رأيك فيه؟ هو اللي يصدر مش انت تقول والله انا مكان الجهة الطبية وجهة وزارة الدفاع والداخلية انا
وقلتها لهم نصا اغتصب اختصاصات الدولة كلها. طيب ولكن احنا دلوقتي لما بيجي لنا شهادة مسلا الفيش والتشبيه اللي هي صحيفة الحالة الجنائية بتقول ان فلان ما عليهوش احكام واجبة التنفيز بنستعلم برضو يمكن السابقة الاولى ما نزلتش. قلت له اشكرك شكرا
جزيلا على هذه الملاحظة. انت لان المستند اللي قدامك خالي ولكنه لا يعني السابقة الاولى فانت جبت السابقة فانت عايز تستكمله بشيء المستند ده ما يدلش عليه. المستند الاولاني ده ما يدلش عليه فبتجيب حاجة تانية
عشان الدلالة تكمل. انما انت هنا ما عندكش حاجة تانية انت عندك لغاية تاريخ امبارح يوم حداشر حكم قضائي بانها لم تحمل الجنسية الاخرى ودي صاحبة الصفة. انت هنا مش بتستكمل انت بتقول لي لما جت لي صحيفة الحالة الجنائية فاضية انا بعت لهم اقول لهم طب والسابقة الاولى. طب ما انا عايز
منك كده. لما جات لك شهادة الجنسية ابعت لهم قل لهم طب والشهادة دي اثرها ايه ؟ مش انت اللي تتخز القرار من عند نفسك؟ مش عارف واضحة النقطة دي ولا لأ ؟ يعني هو في صحيح
الحالة الجنائية جات له صحيفة ما فيهاش جرايم. لكن هو عارف ان صحيفة الحالة الجنائية يمكن ما ينزلش فيها السابقة الاولى. فراح باعت لهم مرة تانية قال لهم قولوا لي اخبار الراجل ده عنده سابقة اولى ما نزلتش في الصحيفة ولا لأ
هو بقى بيستدل بكده احد اعضاء اللجنة المستشارين الكبار يقول لي دي زي دي. انا برضو عندي الجنسية وعندي ورقة جديدة. قلت له بس انت في الورقة اولانية دي لما لقيت عندك نقطة ناقصة بعت لهم بعت للجهة صاحبة الاختصاص تقول لها طب وافيني بالسبقة الاولى. انما
هنا انت ما بعتش للجهة صاحبة الاختصاص انت اغتصبت سلطتها وطلعت القرار من عند نفسك. فسكت لانه المثل هو اللي ايلوا ومع زلك هو هنا مختلف عن هنا. هنا لما لقى المستند قدامه ناقص بعت لجهة الاختصاص وهنا لما لقاه ناقص اغتصب الاختصاص وقام
نفسه. دي اللجنة اللي النهاردة بتاخد هذا القرار واللي بتقول لشعب مصر انا هشيل احد المرشحين يطلع اوحش واحد في المرشحين. ويطلع قال لهم شعبية انما دي كرامة شعب. ان انا هشيل واحد من المرشحين
اغتصابا لسلطة الجهة اللي تقرر الجنسية واخد انا القرار بنفسي وخرقا لقواء لبنيان الاثبات في القانون المصري. ومصادمة لحجية الحكم القضائي. عايزين ايه اكتر من كده هاعمل ايه ؟ انا رحت الوقتي الى لما لقيت المسألة رحت للقضاء. قلت له يا قضاء احكم لي فحكم لي
فخرجنا الى اللجنة فاللجنة حكم القضاء وابتكرت هيعمل نعمل ايه اكتر من كده. وبمستندات اديكم شفتم حقيقتها. ولزلك انا بعد ما خلصت ده كله قلت له بعد ما خلصنا بقى الشرح التفصيلي ده كله. قلت له وبعدين انا عايز اقول لحضرتك حاجة. هو في كل
لاحكام اساتزة قوانين الجنسية اسمه القانون الدولي الخاص اسمه العلمي كده. قوانين الجنسية استاز الجنسية في الجامعات. بيسمي الشهادة اللي جاية من امريكا ولا اسرائيل دي ايه لان ما كانش حد غلب. اما اسرائيل تشوف كشف بالتلاتة وعشرين مرشح قدامها. تقول والله انا مش عاجبني ده وده. تعال يا فلان اعمل له
انهم اسرائيليين وبعتهم. القانون بيقول ايه؟ الاستاز الدكتور فلان الاستاز الدكتور مسلا فؤاد عبدالمنعم رياض اللي هو استاز الاساتزة في القانون الدوري الخاص وكان قاضي دولي ولا مسلا الدكتور عادل عفيفي اللي كان رئيس مصلحة الجوازات والدكتوراة بتاعته في اثبات الجنسية ولا الدكتور
فلان وقلت له بالنص وكاتب في المذكرات ده بيقول ايه في كتابه وده بيقول ايه وده بيقول ايه وده بالتفصيل. قلت له كلهم بيقولوا حاجة واحدة بيقولوا ان مش دولة ترسل خطاب. سلام عليكم. اه الست دي واخدة جنسية. قلت له دي واقعة من طرفين. طرف هي
وطرف هي المواطن اللي الدولة بتقول ان انا اديت له جنسيتي. طرفين واقعة التجنس واقعة من طرفين قرار الدولة الاجنبية فيها مش قرار مطلق. قرار الدولة الاجنبية فيها انها بتدعي على مواطن انه اكتسب منها الجنسية الاجنبية
فبتيجي الدولة تعمل ايه في الحالة دي؟ تقول ده اكتسب الجنسية وهو يقول لأ يا فندم يا سعادة رئيس المحكمة الدستورية والنقض والمجلس الدولة الحكم القانوني هنا عن واقعة فيها طرفين طرف منها يدعيها والطرف التاني ينفي
فيها ما هو الحكم القانوني لهذا؟ فقال لي الحكم القانوني لهذا هو انها تخضع لقواعد الاثبات. قلت له طيب وهل هل اخضعتم هذا النزاع بين ما تدعيه امريكا حتى لو كانت مدعياه مع ان ما فيش ورقة ما فيش ولا ورقة امريكا بتدعي فيها هذا
هل وبين ابن الست المتوفاة اللي هو اصبح صاحب المصلحة واصبح هو الخلف الخاص واصبح هو من تلقى عنه الحق هل اديتوا له فرصة انه ده يثبت وده ينفي عشان يبان بعد تحقيق الاثبات؟ ولا انتم اعتبرتوها حتما لازما
وقدرا نازلا من غير ما نمكنه من الاثبات. وسألتهم والحقيقة كانت الكلام كله عبارة عن عن مسائلات يعني. قلت له هل فيه في قانون ان في واقعة تصبح ثابتة قبل ما يجري اثباتها طبقا لطرائق الاثبات القانونية في حاجة كده في اي مخلوق في الدنيا قال كده في اي حاجة
حد قال كده؟ في في اي كتاب ذكر هزا؟ في اي حكم محكمة زكر هزا؟ فازا ما انفردت لجنة الانتخابات الرئاسية وحدها من دون خلق الله جميعا. ان طرف يدعي الواقعة وطرف ينفيها تروح هي معتبراها ثابتة. وابقى ولا انه
تمكنك من طرائق الاثبات وهي ثابتة غصب عن عينيكم يا شعب مصر كله. يبقى دي حاجة لم يسبقهم بها احد من الاولين ولا من الاخرين. ادي الكلام اللي اتقال ولزلك يا اخواني اليوم انا خارج من اللجنة اشعر تماما وانا بقولها بوضوح ان دي عملية تدليس من اكبر
اكبر ما يمكن وعبارة عن هدم لبنيان الاثبات القانوني المصري بالكامل. وانا بقول الكلام ده وهيسمعني اساتذة قانون يا ريت يتكلموا وينطقوا. ما فيش ولا واحد له رأي مختلف عن ده. ما فيش ولا واحد بيقول الصورة الضوئية ازا جحدناها تفضل موجودة. ما فيش حد يقول لك لأ
بقى ما فيش. وبعدين بعد كده قلت لهم ومع زلك طبقا للمادة عشرة من قانون الاثبات. افرض الورقة عليها توقيع وختم وكل حاجة هو ده اللي القانون بيسميه المحررات الرسمية. ده لا ينطبق عليه ولابد ان يخضع ايضا لطرائق الاثبات. فسكتوا عند النقطة دي ما
يخش يتكلم ولا يقول ده واقع ده مسلم. فانا خارج النهاردة من اللجنة وزي ما قلت لهم اخر الكلمة اللي انا قلتها لهم فيها. قلت لهم انا النهاردة سامي لا شيء ما فيش حاجة انا مش شايف حاجة. كل المستندات اللي بقولها لهم ده في وشهم علشان يبقى يعني لو في انا بقول له دي
قلت له دي عملية استهتار بالغة انا شايف لا شيء ده لا يأتي الا بخرق البنيان القانوني المصري بخرق حجية الاحكام القضائية بخرق توصيف المستندات بل انها حالة تزوير واسمعوا ما ياتي مش تزوير بس بذكر الاوصاف الغير واردة. طلع رئيس اللجنة المستشار فاروق سلطان
طلع يوم السبت اللي هو اول امبارح يوم اربعتاشر وقال ان النهاردة والمستشار حاتم بجاتو قال النهاردة نطلع القرار بشأن حازم ابو اسماعيل وازا بهم اول ما طلعت انا وقلت بقى انه المدى الزمني انتهى بمساء يوم تلتاشر وخلاص انقضى الوقت اللي ممكن يطلعوا فيه القرار. اقروا
واهي صور القرارات كلها نازلة على النت. تلاقي كل المرشحين نازلة يوم اربعتاشر. القرار بتاعهم فوق كده مؤرخ اربعتاشر. وراحوا ساحبين القرار بتاعي هنا وراحوا كاتبينها بتاريخ تلتاشر. بعد ما اعلن حاتم بجاتو وفاروق سلطان لاتنين انه يوم السبت
اربعتاشر هيصدر. لأ انا بقى مش ده ده مش طبيعي اللي بيجرى ده ده مش انا مش امام اجراءات قانونية بهذه الصورة لأ مش ممكن يا اخوانا. عشان انا اللي تمكنت من الحصول عليه. سواء بطريقة مباشرة او غير مباشرة. نشرته لكم عشان يبقى خلق الله حكم بيني وبين هؤلاء الناس
واللي مش متمكن انا ها انا ذا انا بتحدى ثم بتحدى ثم بتحدى اللجنة انها تنشر مزكرات المرفوعة اليها من الامانة العامة في اللجنة. ده ده احسن دفاع لي اللي طالعة من جواهم. بس يا رب ما تتغيرش. كان في تمانية النهاردة شاهدين عليها. وان
ان شاء الله مش هيغيروها ناس كويسين مش هيغيروها بازن الله. اعمل ايه اكتر؟ اقول ايه اكتر من كده في الحالة اللي احنا مفاجئين بها شيء فاضح وانا اقسم لكم بالله يا اخواني لو عندي منفز قد كده منفز قد كده لو
لو لو ثقب ابرة يمكني من اللجوء الى القضاء الان كنت بازن الله استطيع استصدر من القضاء حكم قضائي هذه اللجنة لان الحاصل ده دي فضيحة حتى من ناحية القواعد القانونية. كون بقى انك في الاخر تستبعدني باهدار كافة القواعد القانونية
المنزومة والاختصاص وحجية احكام القضائية وبيانات الاوراق والصادر والوارد وكل حاجة والله انا ما ليش مصلحة ولكن انا ذا قد قلت لاصحاب المصلحة واتفضلوا ردوا علي في هذا الكلام. انما انا لم يعد عندي شيء اكتر من كده اقوله. انا النهاردة اثقلت عليكم كتير
جدا. بس انا عايز اقول لكم حاجة. اتناشر اخبار على بعض الجرايد. اه اه ده انا نسيت اقول لكم شيء مهم جدا حصل النهاردة في اللجنة. وفي كويس اني افتكرته بمناسبة الاخبار اللي نشرت على الجرايد الان دي. انا اليوم
قلت لهم انا حتى هالجأ للمادة اربعتاشر اسبات. اللي بتقول ان اقصى حاجة لو فيه ورق مسند الى امي ان انا احلف بالله ايه العزيم ان هذا الكلام انا لا اعرفه ولا لي علاقة به ولا شفته ولا كزا وها انا ذا وحلفت له
اقسم بالله العظيم في وجود المستشارين الخمسة وامين اللجنة والحاضرين الاخرين على هذا قلت لهم عشان يبقى بالحلف ده سقطت حجية الورق العرفي حتى. يعني حتى لو فيه ورق عرفي مش ورق رسمي مش محررات رسمية محررات عرفية تبقى
سقطت كمان بكده. حلفت انما النهارده ينشروا لي تاني يقول لك مش عارف يمثل قدام ايه ويحلف بالله. حلفنا تلات مرات لغاية النهاردة. ولن ولن استجيب لمثل هذا الهراء وان كان جزى الله خيرا اصحاب الفضيلة والفضل والمكانة كذابوا انهم طلبوا هذا. لان دي كانت تبقى نقيصة
كبيرة يقول لي اهوت آآ مش عارف تهرب فلان من ايه وكده الكلام ده وكذبوه الان على النت الحمد لله رب العالمين طلع مكذب. لكن انا في المحكمة يوم الثلاثاء وفي المحكمة يوم الاربعاء انا ما حلفتش علشان يلزمني الحلف انا مش هحلف. انما انا حلفت لان المادة اربعتاشر اثبات بتسقط
بهذا الحلف قيمة الاثبات فورا فحلفت من اجل هذا التلات والاربع على مسمع من المستشارين السبعة اللي هم هيئة المحكمة والمحامين وجمهور القاعة. والنهاردة مرة تانية قدام اللجنة علشان ما حدش يقول لي فيهم والله ما انا
ما كنتش موجود اه موجود في المحكمة. حلفت امامهم للمرة التانية علشان يبقى المادة اربعتاشر شرطها تحقق. مش عشان حاجة. يعني انا لا احلف انما انا حلفت لانه ده يؤدي الى اثر قانوني فحبيت اقول لهم ان لو انتم يعني جواكم ان لسه في حاجة قائمة
ها انا ذا اسقطها امامكم. عشان كده يا اخواني نحن امام لا شيء. لا شيء وما اظن ان يصدر القرار الا بالغاء قرار الاستبعاد واذا لم يحدث هزا ساسلك اشد ما استطيع ان اسلكه لانه لا يمكن بحال من
الاحوال انه بعد ان اقتربنا من ان يمكن الناس من حرياتهم ان يحصل ان والله ما احنا مكننكو وقعوا على ادباركم مرة تانية. وما كانش حد يغلب ولعلمكم اللجنة دي والله سبحان الله نفس نفس
الاطقم اللي كانت موجودة قبل كده هي هي ما فيش حاجة اتغيرت. احنا ثورة ثورة لطيفة جدا الحقيقة. على كل حال تحبوا في شيء مش واضح تحبوا تضيفوا؟ يعني تحبوا نعم. طبعا دي برضو نقطة مهمة بس دي هنكشفها الناس هيروحوا يعملوها
وفيها شغلانة دي رخرة هيغيروها. على كل حال. على كل حال حسبي الله ونعم الوكيل. اديني اقولها برضو ان انا عارف ان انا هقولها انا قلتها لكم في القعدة الخاصة. انما على كل حال. هقول لكم خلاص مش هقولها بس انا هقول النقطتين لاني قلتها لاخواني الان
فبيقولوا لي آآ قولها للناس. في طريقتين خارج مصلحة الجوازات وطريقة داخل مصلحة الجوازات ازا كانت ازا كان في حد مسجل على انه حاصل على الجنسية الاجنبية بتثبت لدى جهات اخرى هي كده بتثبت. على
كل حال انا عندي المستند. عندي المستند زي ما عملت المستندات. وعلى فكرة انا مش مشغول دلوقتي بما ينشر على الاعلام لاني ما عنديش وقت اقراه اشوفه انا ما بشوفش اعلام انا الان ادرك لان المدى زي ما انتم عارفين يقول لك في خلال اربعة وعشرين ساعة يعمل كزا في خلال تمانية وعشرين اعلان الحكم لازم في خلال ساعتين وبعدين توديه للجنة
فاحنا بقى لنا النهاردة يجي سبع تمن تيام ما بنمش من الحركة الدائبة. لكن بعد كده هفضى بقى للاعلام وان شاء الله نفضلهم ونعرض عليهم ما يكون من امور والله المستعان. وان شاء الله ربنا يا ذا الجلال والاكرام ربنا كبير. انما على كل حال
عندنا ادلة متعددة بعضها قدم في المحكمة بالفعل وان شاء الله ننشره برضه لكم يوم التلات اللي فات قدمناه ثم يوم الاربع قدمناه وبعضها ان شاء الله هننشره برضه وبعضها نتكلم في بعضها مختبئينه علشان عنصر التزوير
اللي احنا وقعنا عليه والاخوة اللي عاتبوني على التلويح بمسألة الرشوة. نحن ما كنا نعرف ان في ده ده كلام اخبار جديدة جاءتنا احنا مش مش انا مش بقول لواحد انت انا شايل لك مسلا نقيصة وهطلعها دلوقتي عشان باهددك لأ دي حاجة ظهرت
جات لنا امبارح الصبح او اول امبارح الصبح الايام بقى اختلطت علي امبارح او اول امبارح الصبح جيء لنا بها بصوا يا جماعة انا هقول لكم توكلنا على الله ومصلحة الجوازات بتخطر تلقائيا تلقائيا اول ما بيتسجل على الكمبيوتر
بتاعها بتخطر تلقائيا بعض الجهات في الدولة بالذين دخلوا بجنسيات اخرى لاول مرة لان لهم معاملة خاصة ما دام اصبحت لهم جنسيات اخرى. فاحنا ذهبنا وكشفنا هل من ضمنهم اسم السيدة نوال عبدالعزيز
عزيز نور في سنة الفين وستة او الفين وسبعة الفين وتمانية الفين وتسعة. وهي توفيت في يناير الفين وعشرة فلم نجد فقلت لهم يمكن سقطت قالوا لي لأ لانه لا يعاد كتابة الاسماء ونبلغ ده احنا بنبلغ بقاعدة البيانات زي ما هي
وهذا الكلام معي منه صورة ضوئية الحقيقة بقية الكلام هيبقى مضر ازا ظهر الان لانه برضو يعني اخشى ان انما على كل حال هذا مما سيظهر. اما مستندات المصرية فهي مقدمة في المحكمة وبعضها مصور والبعض
اخر قالوا لي بعض الاخوة انه ما نزلش سور ان شاء الله بازن الله تعالى هانزل صوره يا رب العالمين. انا طبعا ما اعرفش بكرة ده هيبقى شكله ايه انما مسلا بعد بكرة
بعد ما شوفوا لا يمكن ان نقبل مطلقا انه تخترق كل هذه القواعد من اجل العبث الامة بكاملها. وبالله التوفيق والسلام عليكم ورحمة الله وبركاته فعلى كل حال اهو ده بقدر المستطاع اثقلنا عليكم بس اخواني وهم من اصحاب المكانة العالية واساتذة كبار وكل واحد في
قالوا يعني قالوا لي زي ما انت بتحكي كده الناس نفسها تسمع الكلام ده عشان تبقى موجودة. هل ده واضح اللي قلناه ولا تحبوا نضيف اي شيء تاني على كل حال هذا هو ما عندي ومؤقتا. هو واضح ان احنا هنبات سوا الليلة دي. فربنا يبارك فيكم. وجزاكم الله خيرا. ونلتقي
بعد قليل ان شاء الله والسلام عليكم ورحمة الله وبركاته